คือหนูอยากทราบค่ะ ว่าที่ตื่นเช้ามาเเล้วพะอืดพะอมอยากจะอาเจียน เเต่หนูก็ปวดท้องเหมือนโรคกระเพาะ มันมีโอกาสเสี่ยงที่จะตั้งครรถ์ไหมคะหรือว่าเเค่โรคกระเพาะ
สวัสดีค่ะ อาการคลื่นไส้ อยากอาเจียนในตอนเช้านั้น อาจเป็นอาการของการตั้งครรภ์ หรือเกิดจากสาเหตุอื่นๆ ก็ได้ ซึ่งไม่ได้เป็นอาการจำเพาะกับโรคอะไร ดังนั้น หากสงสัยว่าจะมีการตั้งครรภ์หรือไม่ ก็ต้องตรวจหาการตั้งครรภ์ดูค่ะ จึงจะทราบว่ามีการตั้งครรภ์หรือไม่ หากตรวจไม่พบ อาจเกิดจาก- โรคกระเพาะอาหารอักเสบ กรดไหลย้อน- อาหารเป็นพิษ- การดื่มแอลกอฮอล์- ผลข้างเคียงจากการทานยาบางชนิด รวมถึงยาคุมกำเนิด- การมีความเครียด วิตกกังวลดังนั้น หากตรวจไม่พบการตั้งครรภ์ ก็อาจเกิดจากสาเหตุต่างๆ ดังกล่าวไป ในเบื้องต้น ควรจิบน้ำเปล่าบ่อยๆ และควรทานอาหารให้เป็นเวลาทานอาหารที่ย่อยง่าย ไม่ทานอาหารรสจัด ไม่ทานอาหารแล้วนอนทันที ควรเว้นระยะไปอย่างน้อย 2 ชั่วโมง หากเป็นมื้อเย็น อาจเว้นระยะไป 3-4 ชั่วโมง และไม่ควรดื่มชา กาแฟ โกโก้ น้ำอัดลม แอลกอฮอล์ เป็นต้น หากอาการไม่ดีขึ้น ก็ควรไปพบแพทย์เพื่อตรวจรักษาค่ะ